**ДИГИТАЛНО НАСИЉЕ У ОСНОВНИМ И СРЕДЊИМ ШКОЛАМА У СРБИЈИ**

**ПОДАЦИ О ИСТРАЖИВАЊУ**

Истраживање дигиталног насиља у основним и средњим школама у Србији спроведено је током новембра 2012. године у 34 школе (17 основних и 17 средњих) на територији Србије a реализивали су га Министарство просвете, науке и технолошког развоја и УНИЦЕФ, уз подршку Теленор фондације.

**РЕЗУЛТАТИ ИСТРАЖИВАЊА**

**Изложеност различитим облицима дигиталног насиља**

* **Ученици млађих разреда основне школе (4. разред)**

Ученици 4. разреда основне школе највише су изложени узнемиравању **телефонским позивима** (7% једном, 3% два-три пута и 2% више пута) и **путем интернета** (11% једном, 1% више пута).

**Снимање мобилним телефоном или камером** доживело је 8% ученика

**СМС поруке** узнемирујућег садржаја једном добило 5%.

Са узрастом повећава се број ученика који су изложени узнемиравању путем СМС порука.

* **Ученици старијих разреда основне школе и ученици средње школе**

Старији ученици најчешће трпе узнемиравање и вређање путем **телефонских позива** (9%) и **СМС порука** (9% ).

Узнемиравање на **социјалним мрежама** искусило је 18% основаца и 17% средњошколаца. У улози жртве **снимања мобилним телефоном и камером** нашло се 12% средњошколаца.

**Податке о насилном понашању ученика (ученици као насилници), као и ставовима наставника и родитеља у погледу њихове улоге у превенцији дигиталног насиља, можете преузети** [**овде**](http://www.sbn.rs/clientpub/uploads/DIGITALNO%20NASILJE%2013.12.2012.pptx)**.**